# Aina Calvo Sastre

### De Viquipèdia

Aina Calvo candidata a la Batlia de Palma a les eleccions municipals 2007
Març del 2007.

Aina Calvo Sastre (Palma, 1969) es una política mallorquina del PSIB-PSOE i candidata a la batlia de Palma, que actualment ostenta Catalina Cirer, a les Eleccions municipals espanyoles de 2007.

Va ser presidenta del Consell de la Joventut de les Illes Balears des de 1990 a 1992.

És Doctora en ciències de l'educació amb la menció de Doctora Europea de la UIB (1997) i professora del Departament de Ciències de l'Educació d'aquesta universitat en situació de serveis especials.

Fou diputada del Grup Parlamentari Socialista i directora del projecte Debat i Progrés al Centre d'estudis Gabriel Alomar.

Ha figurat en el Ministeri d'Afers Exteriors i de Cooperació com a sotsdirectora general de Cooperació i Promoció Cultural de l'Agència Espanyola de Cooperació Internacional.

## [edita] Biografia

Palma, 1969.

Filla de pare castellà i mare mallorquina, passa part de la seva infantesa a Saragossa (1975 –1983).

Professora Titular d’Universitat del Departament de Pedagogia Aplicada i Psicologia de l’Educació de la Universitat de les Illes Balears des de l’any 2000.

Llicenciada en Filosofia i Lletres (Filosofia i Ciències de l’Educació, 1992)

Doctora en Ciències de l’Educació, amb la menció de Doctora Europea per la Universitat de les Illes Balears, amb una tesi doctoral sobre la incidència dels videojocs en els joves de Mallorca (1997)

Després de gaudir d’una beca Erasmus al Department of Community Education de la University of Strathcly de Glasgow (1994), va ser professora visitant en el mateix departament durant l’any 1998.

Ha publicat diversos articles i llibres sobre educació ambiental, interpretació del patrimoni, lleure i animació sociocultural.

Fou membre fundadora de la Federació d’Associacions d’Estudiants de les Illes Balears (1987), presidenta del Consell de la Joventut de les Illes Balears (CJIB) des de (1990 –1992), coordinadora dels Cursos d’Animació Sociocultural dins l’ Escola d’Esplai de les Illes Balears, (1992 –1993) i membre del Claustre de Professors del Centre d’Estudis de l’Esplai (1990-2000).

Entre 2001 i 2003 va dirigir el Projecte Debat i Progrés dins la Fundació Centre d’Estudis Socials Gabriel Alomar.

Milita en el PSIB-PSOE des de maig de 2003.

Va ser diputada pel Grup Parlamentari Socialista en el Parlament de les Illes Balears (2003 i 2004).

Entre juny de 2004 i octubre de 2006 va ocupar el càrrec de Subdirectora General de Cooperació i Promoció Cultural Exterior al Ministerio de Asuntos Exteriores y de Cooperación – Agencia Española de Cooperación Internacional.

## [edita] Enllaços externs

- Lloc web oficial
- "Aina Calvo, candidata a batlessa de Palma" a www.psoe.es
- Perfil a Embat.com
- Article d'Aina Calvo a El Mundo, 15. 03. 2007

Obtingut de "http://ca.wikipedia.org../../../a/i/n/Aina_Calvo_Sastre_906b.html"

Categories: Polítics mallorquins | Partit Socialista de les Illes Balears

##### Views

- Article
- Discussió
- Revisió actual

##### Cerca

##### En altres llengües

- Español